polyglot-tagger/wikipedia-language-snippets-filtered huggingface dataset:
வடக்கு கொரசான் மாகாணம் என்பது ஈரானின் முப்பத்தோறு மாகாணங்களில் ஒன்று ஆகும். இது நாட்டின் வட பகுதியில் உள்ளது. மாகாணத்தின் தலைநகராக பொஜ்னோர்டு உள்ளது. வடக்கு கொரசான் மாகாண மாவட்டங்களாக ஷெர்வான் கவுண்டி, எஸ்பரயன் கவுண்டி, மன்ஹே மற்றும் சாமல்கன் கவுண்டி, ரஸ் மற்றும் ஜர்கலன் கவுண்டி, ஜஜார் கவுண்டி, ஃபுரூஜ் கவுண்டி, கர்மீ கவுண்டி போன்றவை உள்ளன. 2004 இல் கொரசான் மாகாணத்தைப் பிரித்து உருவாக்கப்பட்ட மூன்று மாகாணங்களில் வட கொரசான் மாகாணமும் ஒன்றாகும். இந்த மாகாணமானது 2014 ஆம் ஆண்டு உள்துறை அமைச்சகத்தால் ஈரானின் நான்காம் வட்டாரத்தின் ஒரு பகுதிகாக ஆக்கப்பட்டது.
651ஆம் ஆண்டில் இஸ்லாமிய அரேபியப் படைகளால் கொராசனை கைப்பற்றப்பட்டது. இப்பகுதி 820 வரை அப்பாசிய மரபினரின் கையில் இருந்தது. அதன்பிறகு 896 ஆம் ஆண்டு ஈரானிய தாஹீத் குலத்தின் ஆட்சியிலும், 900 இல் சாமனித்து வம்சத்தாலும் ஆளப்பட்டது. பாரசீகத்தை முஸ்லீம்கள் ஆக்கிரமித்த போது கொராசான் நான்கு பகுதிகளாக பிரிக்கப்பட்டது. ஒவ்வொன்றும் இங்கு இருந்த நான்கு பெரிய நகரங்களான நிஷாபர், மெர்வ், ஹெரட், பால்க் போன்றவற்றின் பெயர்களால் அழைக்கப்பட்டன.
வரலாற்று காலம் முழுவதும் பெரிய குராசான் பிராந்தியமானது பல வம்சங்கள் மற்றும் அரசாங்கங்களின் எழுச்சியையும் வீழ்ச்சியும் கண்டிருக்கிறது. பாரசீகர்கள், அராபியர்கள், துருக்கியர்கள், குர்துகள், மங்கோலியர்கள், துர்க்மெனியர்கள், ஆப்கானியர்கள் போன்ற பல்வேறு பழங்குடிகள் பல்வேறு காலகட்டங்களில் இப்பகுதியில் மாற்றங்களைக் கொண்டு வந்திருக்கின்றனர்.
சசானியப் பேரரசு காலத்தின் போது, மாகாணத்தை நான்கு பிரிவுகளாக கொண்டு "பாட்கோஸ்பான்" எனப்பட்ட தளபதிகள் பகுதிக்கு ஒருவராக என மொத்தம் நான்கு தளபதிகளால் இந்த மாகாணமானது நிர்வகிக்கப்பட்டது.
ஈரானின் பண்டைய புவியியலாளர்கள் ஈரானை எட்டு பிரிவுகளாகப் பிரித்தனர், இவற்றில் பரப்பளவில் மிகப் பெரியதானது பெரிய குராசான் ஆகும்.
சாஞ்சி தூபி எண் 2 பௌத்த தூபிகளில் மிகவும் பழைமையானது. கிமு இரண்டாம் நூற்றாண்டு காலத்திய இத்தூபி சாஞ்சி பௌத்த தொல்லியல் வளாகத்தில் உள்ளது. 1849 - 1851 முடிய பிரித்தானிய தொல்பொருள் அறிஞர் மேஜர் அலெக்சாண்டர் கன்னிங்காம் மற்றும் லெப்டினண்ட் மேய்சி ஆகிய இருவரும் இணைந்து, சாஞ்சியின் இப்பௌத்த தொல்லியல்களத்தின் தூபி எண் 2ல் அகழாய்வு செய்து அறிக்கை வெளியிட்டனர்.
சாஞ்சி தூபி எண் 2ல் கண்டெடுக்கப்பட்ட குதிரைத் தலையுடன் கூடிய பெண் சிற்பம், மகாபோதி கோயில், புத்தகயாவில் உள்ள குதிரைத் தலை பெண் சிற்பத்துடன் ஒத்துப் போகிறது. இச்சிற்பங்கள் போதிசத்துவரின் ஜாதக கதைகளை விவரிக்கிறது எனக் கருதப்படுகிறது.
சாஞ்சி பௌத்த தொல்லியல் களத்தின் பெரிய தூபிக்குப் பின்னர் இரண்டாவதான இத்தூபி நிறுவப்பட்டது. இவ்விரண்டாம் தூபி மௌரியப் பேரரசின் ஆட்சிக் காலத்தில் கிமு இரண்டாம் நூற்றாண்டில் நிறுவப்பட்டது.
மேலும் இப்பேழைகளில், அசோகர் ஆதரவில் நடைபெற்ற மூன்றாம் பௌத்த சங்கத்தில் கலந்து கொண்டு, பின் இறந்து போன பத்து பௌத்த அறிஞர்களை எரித்த சாம்பலுடன் கூடிய எலும்புகள் உள்ளது என்ற குறிப்புகளும் கொண்டுள்ளது.
இந்த இரண்டாம் தூபி, இந்தியாவின் மத்தியப் பிரதேச மாநிலத்தின் ராய்சென் மாவட்டத்தில் உள்ள சாஞ்சி முக்கியத்தூபி வளாகத்திற்கு மேற்கில் 300 மீட்டர் தொலைவில், சாஞ்சி மலையின் சாய்வில் அமைந்துள்ளது.
புத்தரின் வாழ்வில் நடைபெற்ற நான்கு முக்கிய நிகழ்வுகளை எடுத்துரைக்கும், நான்கு சிற்பங்கள் உலகில் முதல் முறையாக இத்தூபியில் சிற்பங்களாக காட்சிப்படுத்தப்பட்டுள்ளது.
இத்தூபியின் 455 துண்டுச் சிற்பங்களில் 293 தாமரை மலர்ச் சிற்பங்களுடனும், பிற சிற்பங்கள் தாமரை மற்றும் பிற சிற்பங்களுடன் இணைந்தும் காணப்படுகிறது.
வங்காள மொழிக்காக சில்சாரில் போராட்டம் எழுந்தது. 1961இல் அந்நாளைய முதல்வர் பிமலப் பிரசாத் சாலிகா தலைமையிலான அசாம் அரசு அசாமியை கட்டாயமாக்கி ஆணைப் பிறப்பித்தார். இதற்கு பராக் பள்ளத்தாக்கிலிருந்த வங்காளிகள் கடும் எதிர்ப்பு தெரிவித்தனர். மே 19, 1961இல் அசாம் காவல்துறை ஆயுதமில்லா போராளிகள் மீது சில்சார் தொடர்வண்டி நிலையத்தில் துப்பாக்கிச்் சூடு நடத்தினர். அதில் பதினோரு பேர் தங்கள் தாய்மொழிக்காக உயிர் துறந்தனர்.
இதனால் போராட்டம் தீவிரமடைய, அசாம் அரசு சுற்றறிக்கையை திரும்பப் பெற வேண்டியதாயிற்று. இறுதியில் பராக் பள்ளத்தாக்கில் உள்ள மூன்று மாவட்டங்களிலும் வங்காள மொழி அலுவல்முறை மொழியாக அறிவிக்கப்பட்டது. பிரிவு 5 அசாம் சட்டம் , 1961, இவ்வாறு திருத்தப்பட்டது: “பிரிவு 3இல் உள்ளதற்கு முற்சார்பின்றி வங்காள மொழி மாவட்ட நிலை வரை நிர்வாகத்திற்கும் மற்ற அலுவல்முறை காரணங்களுக்கும் பயன்படுத்தப்படும்.”
பிரித்தானியர் ஆட்சியின்போது பராக் ஆற்றுக் கரையில் கப்பல்கள் நிறுத்தப்பட்டிருந்தன. மெதுவாக ஆற்றங்கரையில் ஓர் சந்தை உருவானது. பின்னர் பொருளியல் செயற்பாடுகள் கூடின. ஆற்றங்கரையில் கற்கள் அடுக்கப்பட்டு துறைமுகமாக மேம்படுத்தப்பட்டது. கற்களைக் கொண்டே புதிய சந்தையிடமும் அமைக்கப்பட்டது. இதனால் இந்த இடத்தை மக்கள் உள்ளூர் மொழியில் சிலேர் சோர் ("கற்களாலான ஆற்றங்கரை" என அழைக்கலாயினர். காலப்போக்கில் சிலேர்சோர் சில்சார் எனச் சுருங்கியது. இந்தப் பெயரையே பிரித்தானிய அலுவலர்களும் தங்கள் அலுவல்முறை ஆவணங்களில் குறிப்பிடத் துவங்கினர். இவ்வாறு இந்தவிடம் சில்சார் எனப் பெயரிடப்பட்டது.
சில்சார் அசாம் மாநிலத்திலுள்ள கச்சார் மாவட்டத்தின் தலைநகராகும். குவகாத்தியின் தென்கிழக்கே தொலைவில் உள்ளது. இது அசாமின் இரண்டாவது பெரிய நகரமாகும். பராக் பள்ளத்தாக்கில் உள்ள மிகப்பெரிய நகரமாகவும் விளங்குகின்றது.
1850களில், பிரித்தானிய தேயிலைத் தோட்ட நிறுவனர்கள் பர்மிய எல்லையை அடுத்த மணிப்பூரில் போலோ விளையாட்டை ஆடத்துவங்கினர். தொடர்ந்து முதல் போலோ கழகம் சில்சாருல் துவங்கப்பட்டது.
சண்டைகள் மிக்க வடகிழக்குப் பகுதிகளில் அரசியல் முறையில் நிலையான ஆட்சியைக் கொண்டிருப்பதால் முன்னாள் இந்தியப் பிரதமர் இந்திரா காந்தி இந்நகரத்தை போன் மோட் “ ” என குறிப்பிட்டார்.
தற்கால போலோ விளையாட்டு நெறிகளின்படி முதல் போட்டி சில்சாரில் விளையாடப்பட்டது;இதனை அறிவிக்கும் தகடு இன்னமும் சில்சாரின் மாவட்ட நூலகத்தின் பின்னர் உள்ளது.
கிருஷ்ணரும், ராதாவும் காதலின் அடையாளமாக போற்றப்படுகின்றனர். கிருஷ்ணனை மறக்கும் படி ஸ்ரீ தாமன் இட்ட சாபத்தின் காரணமாக கோலோகம் விட்டு பூலோகம் வருகிறாள் ராதா. அவளை தேடி கிருஷ்ணனும் பூவுலகம் வருகிறார். அங்கும் அவர்களின் காதல் தொடர்கிறது.இருப்பினும் வாழ்வில் எதிர் கொண்ட பிரச்சினைகளை தாண்டி வந்த பிறகும் கூட அவர்கள் இருவரும் பிரிந்து சென்றது ஏன்?
தொடரின் வசனங்கள் முழுக்க முழுக்க தமிழ்மொழியில் மொழிபெயர்க்கப்படவில்லை என்றும், தமிழ் மொழிபெயர்ப்பில் நிறைய சமஸ்கிருத வார்த்தைகள் நிறைந்துள்ளன என்று விமர்சனங்கள் முன் வைக்கப்பட்டுள்ளன.
இது ஸ்டார் பாரத் என்ற தொலைக்காட்சியில் அக்டோபர் 3, 2018 முதல் திங்கள் முதல் சனிக்கிழமை வரை இரவு 9 மணிக்கு ஒளிபரப்பாகும் இந்தி தொடரான 'ராதா கிருஷ்ண்' என்ற தொடரின் தமிழ் மொழிமாற்றுத் தொடர் ஆகும்.
இவர் நடித்து தமிழில் வெளியான சோலோ திரைப்படம் குறித்த நாளில் தமிழகத்தில் திரையிடப்படவில்லை. இத்திரைப்படத்தில் மலையாள உருவாக்கத்திலும் நேகா சர்மா தமிழ் பேசும் பெண்ணாக நடித்திருக்கிறார். திரைப்படம் வெளியாக வேண்டிய காலத்தில் தமிழகத்தின் தமிழ்த் திரைப்பட தயாரிப்பாளர்களின் கூட்டமைப்பு புதிய திரைப்படங்களை வெளியிடமாட்டோம் என அறிவித்ததால் ஒரு நாள் மட்டும் திரையிடப்பட்டு பின்னர் திரையரங்குகளிலிருந்து விலக்கிக் கொள்ளப்பட்டது. அதன் பின் போராட்டம் முடிவுக்கு வந்தவுடன் மீண்டும் திரையிடப்பட்டது.
நேகா சர்மாவுக்கு வரும் அனைத்து திரைப்பட வாய்ப்புகளையும் ஏற்றுக் கொள்ளாமல், வித்தியாசமான கதாப்பாத்திரங்களைக் கொண்ட திரைப்படங்களை மட்டுமே ஏற்றுக் கொள்கிறார். இவர் சில குறும்படங்களிலும் பங்கு பெற்றுள்ளார். இதுவரை அவர் நடித்த திரைப்படங்களில் பட்டியல்.
நேகா சர்மா ] ஒரு இந்திய திரைப்பட நடிகையாவார். பீகார் மாநிலத்தைச் சார்ந்த இவர் மவுண்ட் கார்மல் பள்ளியில் படித்தவர். பின்னர் தேசிய ஆடை வடிவமைப்பாளர் தொழில்நுட்பக் கல்லூரியில் ஆடை வடிவமைப்பாளர் பட்டமும் பெற்றவர். இவரும் இவருடைய முழு குடும்பமும் பீகாரிலிருந்து தில்லிக்கு குடிபெயர்ந்தது. திரைப்பட நடிகையாக சிறுத்த எனும் தெலுகு மொழிப்படத்தில் நடித்தார். இவர் நடித்த முதல் இந்தி மொழித் திரைப்படம் மோஹித் சூரியின் க்ரூக் திரைப்படமாகும். 2010 ஆம் ஆண்டில் இத்திரைப்படம் வெளியானது. இவர் எந்தவித திரைத்துறைப் பின்புலமும் இல்லாதவர் ஆவார். இவரது நடிப்பு இத்திரைப்படத்தில் பரவலான கவனத்தினைப் பெற்றது.
நேகா சர்மா 21 நவம்பர் 1987 ஆம் ஆண்டில் பீகார் மாநிலத்தின் பாகல்பூர் எனும் இடத்தில் பிறந்தவர். இவரது தந்தையார் அஜித் சர்மா இந்திய தேசியக் காங்கிரஸ் கட்சியினைச் சார்ந்தவர் ஆவார். இவர் ஒரு தொழிலதிபர் மற்றும் பாகல்பூர் தொகுதியின் சட்டமன்ற உறுப்பினரும் ஆவார். நேகா சர்மா தனது தந்தையாருக்காக தேர்தல் காலங்களில் பலமுறை பிரச்சாரம் செய்துள்ளார். நேகா சர்மா சிறுவயதில் ஈழை நோயால் பாதிக்கப்பட்டதால் அடிக்கடி உடல்நலக் குறைவு ஏற்பட்டது. ஹைதிராபாத்திலுள்ள ஒரு குடும்பத்தின் ஆசீர்வாதத்தால் தற்போது அந்நோயிலிருந்து முழுமையாக சுகம் பெற்றதாகத் தெரிவிக்கிறார்.
சமையல் செய்வது, இசை கேட்பது மற்றும் நடனம் ஆடுவது ஆகியன இவரது பொழுது போக்குகளாகும். இந்திய பாரம்பரிய நடனமான கதக் நடனத்தில் இவர் பயிற்சி பெற்றவர். மேலும் லத்தீன் நடனம் சல்சா , ஜிவ் , ஜாஸ் , மெரின்ங் , ஹிப் ஹாப் ஆகியவற்றையும் கற்றுள்ளார்.
மீடின் சகோதரி கேத்தரின் ஒன்பது மாதக் குழந்தையாக இருந்தபோதே 1906-1907 இல் இறந்தார். இது மீடுக்கு மிகவும் அதிர்ச்சி தரத்தக்க சம்பவமாக இருந்தது. ஏனெனில் அவர்தான் அக்குழந்தைக்கு பெயரிட்டவராவார். இறந்த சகோதரியின் எண்ணங்கள், மீடின் பகல் கனவுகளில் பல ஆண்டுகளாக ஊடுருவியிருந்தது. இவருடைய குடும்பம் அடிக்கடி இடம்பெயர்ந்து செல்லவேண்டியிருந்ததால் மீட் தனது 11 ஆம் வயதுவரை தனது பாட்டி வீட்டில் வளர்ந்தார். அங்கேயே தனது துவக்கக்கல்வியையும் தொடர்ந்தார். பின்னர், பென்சில்வேனியாவில் லகாஷா என்ற இடத்தில் இருந்த பக்கிங்ஹாம் நண்பர்கள் பள்ளியில் அவரது குடும்பத்தாரால் சேர்க்கப்பட்டார். 1912 முதல் 1926 வரை, பென்சில்வேனியாவின் லாங்க்லாண்ட் என்ற இடத்தில் இவரது குடும்பத்திற்குச் சொந்தமான பண்ணை ஒன்று இருந்தது. மீட் பல்வேறு மதப்பார்வைகள் கொண்ட குடும்பத்தில் பிறந்தவர். இவர் கிறித்துவத்தைப் பற்றி முழுமையாக அறிந்தவராயினும், உண்மையான கடவுள் விசுவாசத்தை வெளிப்படுத்தும் ஓர் மதவடிவத்தை அவர் தேடிக்கொண்டிருந்தார்.
மார்கரெட் மீட், : ஓர் அமெரிக்க மானுடவியல் ஆய்வாளராவார். 1960 மற்றும் 1970 களில் ஊடகங்களால் அதிகம் பேசப்பட்ட எழுத்தாளரும் பேச்சாளரும் ஆவார். நியூ யார்க் நகரத்தில், பர்னார்டு கல்லூரியில் முதுகலைப்பட்டம் பெற்ற மீட் கொலம்பியா பல்கலைக்கழகத்தில் முனைவர் பட்டம் பெற்றார். மார்கரெட் மீட் அறிவியல் முன்னேற்றத்திற்கான் அமெரிக்கக் கூட்டமைப்பின் தலைவராகவும் தொண்டாற்றினார்.
மீட், மானுடவியலில் நவீன அமெரிக்க, மேற்கத்தியக் கலாச்சாரத்தின் தொடர்பாளாராக இருந்தார், ஆனால் ஒரு கல்வியாளராகச் சர்ச்சைக்குரியவரகவே இருந்தார். தெற்கு பசிபிக் மற்றும் தென்கிழக்கு ஆசிய மரபுவழிக் கலாச்சாரங்கள் குறித்த மனப்போக்குகளை விவரிக்கும் அவரது அறிக்கைகள், 1960 களில் பாலியல் புரட்சியில் தாக்கத்தை ஏற்படுத்தின.
பிலடெல்பியாவில் ஐந்து குழந்தைகளில் முதல் குழந்தையாக மீட் பிறந்தார். ஆனால் பென்சில்வேனியாவின் டாயில்ஸ்டவுன் பகுதியில் வளர்ந்தார். இவருடைய தந்தை எட்வர்ட் செர்வுட் மேட், பென்சில்வேனியாவின் வார்டன் பல்கலைக் கழகத்தில் நிதியியல் பேராசிரியராக இருந்தார். இவரது தாயார் எமிலி மீட், இத்தாலியிலிருந்து புலம்பெயர்ந்தோரைப் பற்றி ஆய்வு செய்த ஒரு சமூகவியலாளராவார்.
ஒரு மலையோர கிராமத்தில் புரூஸ் தனது தாயுடன் வசித்து வருகிறான். அவனது கிராமத்தில் ஏற்படும் பிரச்சனைகளுக்கும், அதனால் வரும் ஆபத்துகளையும் தனியே நின்று எதிர்த்து போராடும் குணமுடையவன். ஊரிலுள்ள பெரும்பாலானோர் தங்களுக்கு ஏற்படும் சிக்கல்களைத் தீர்ப்பதற்கு புரூஸ் உதவியையே நாடுகிறார்கள். ஒரு நாள் நடந்த தீ விபத்தில் அவனது தாய் இறந்து போகிறார். புரூஸின் தாய் மாமன் அவனை மதுரைக்கு அழைத்துச் செல்கிறார். ஆனால் அந்த கிராமத்து மக்கள் தங்களை காப்பாற்ற அவனை திரும்ப அனுப்பிட அவனது தாய்மாமனிடம் வேண்டுகின்றனர். அவனது தாய்மாமன் தனது வியாபாரத்தில் சில பிரச்சனைகளைச் சந்திக்கிறார். கிராமத்து இளைஞன் புரூஸ் எவ்வாறு தனது சண்டையிடும் திறமைகளால் தனது தாய் மாமனின் சிக்கலைத் தீர்த்து வைக்கிறான் என்பதே படத்தின் கதையாகும்
புதிய புரூஸ் லீ 2018இல் வெளியான அதிரடிக் காட்சிகள் நிறைந்த தமிழ் மொழியில் வெளிவந்த படமாகும். இப்படத்தை முளையூர் ஏ. சோணை என்ற அறிமுக இயக்குனர் எழுதி இயக்கியுள்ளார். இந்தத் திரைப்படத்தில் புரூஸ் லீ போலவே தோற்றமுடைய புரூஸ் என்ற நடிகர், ரசியா மற்றும் அஷ்வந்த் திலக் ஆகியோர் முன்னணி பாத்திரங்களில் நடித்துள்ளனர் இந்த படத்தில் தற்காப்பு கலை தொடர்பான சண்டை காட்சிகளில் ஈடுபட்டிருக்கும் முக்கிய பாத்திரத்தில் ப்ரூஸ் தோன்றி நடித்திருந்தார். இப்படம் புரூஸ் லீ நடித்த சண்டைக் காட்சிகளை மையமாகக் கொண்டு எடுக்கபட்டுள்ளது.
செஞ்சேரிமலை என்பது தமிழ்நாட்டில் கோவை மாவட்டத்தில், சூலூர் வட்டத்திற்கு உட்பட்ட ஓர் கிராமமாகும். இங்கு மலைமேல் அமைந்துள்ள அருள்மிகு ஸ்ரீ மந்தரகிரி வேலாயுத சுவாமி திருக்கோவில் திருவிழா வெகு விமரிசையாக கொண்டாடப்படுகிறது. முன்னாள் தமிழ்நாடு முதலமைச்சர் ஜெயலலிதா இக்கோவிலை இந்து சமய அறநிலையத்துறை கட்டுப்பாட்டின் கீழ் கொண்டு வந்தார். இக்கோவில் புதுப்பிக்கப்பட்டு நல்ல தோற்றத்துடன் காணப்படுகிறது. இப்பகுதியானது தென்னை விவசாயத்திற்குப் பெயர் பெற்று விளங்குகின்றது.
முருகப்பெருமான் பூமிக்கு வந்து இத்தனை குணாதிசயங்கள் கொண்ட இடத்தைத் தேடத் தொடங்கினார். செஞ்சேரிமலையில் - கடம்ப மரம், தர்பை, ஞான தீர்த்த சுனை வடிவில் கங்கை நீர் மற்றும் மகாவிஷ்ணு சிவ தீக்ஷை பெற்ற சின்னமலை ஆகிய இடங்களில் எல்லாம் நேர்கோட்டில், அருகருகே அமைந்துள்ளன. அவர் இங்கே தவம் செய்தார், முழு திருப்தியடைந்த பிறகு, சிவன் மந்திரத்தை உபதேசித்தார் மற்றும் வெல்ல முடியாத சக்திகளையும் வழங்கினார். மந்திரம் இங்கு பரிபாலனம் செய்யப்பட்டதால், அது மந்திரகிரி ஆனது.
இந்த கோவில் ஒரு சிறிய குன்றின் மீது அமைந்துள்ளது. மூலவர் மந்திராசலமூர்த்தி / தண்டாயுதபாணி / வேலாயுத சுவாமி என்று அழைக்கப்படுகிறார். வேலாயுதம் தனது 12 கைகளுடன், சேவல் சின்னம் கொண்ட கொடியையும், இடது கையில் சேவலையும் ஏந்தியபடி அருள்பாலிக்கிறார். உற்சவர் முத்துக்குமாரர். விஷ்ணு பகவான் வலது கையில் சிவலிங்கத்துடன் அருள்பாலிப்பது இக்கோயிலின் சிறப்பு. நவகிரக சன்னதியில் சூரிய பகவான் மேற்கு நோக்கிய நிலையில் மற்ற கிரகங்கள் அவருக்கு எதிராக உள்ளன.
தன்னை அடைந்தார்க்கு மட்டும் இன்றி மனதில் நினைத்தார்க்கும் இன்பங்களையும் நல்வாழ்வையும் அளிக்கும் பொருட்டு அருள்மிகு மந்திரகிரிவேலாயுத சுவாமி என்னும் திருப்பெயருடன் ஆறுமுகப்பெருமானாய் எழில்மிகு மேனி தாங்கி அருளும் தலம் தென்சேரிமலை என்பதாகும். இத்தலம் கொங்கு வள நாட்டில் கோவை மாவட்டம்,சூலூர் வட்டம்,சுல்தான் பேட்டை ஒன்றியத்தில் அமைந்துள்ளது.இத்தலம் குன்றுதோறடல் என்ற சிறப்பின் படியும் ஆதிபடைவீடு என்றும் சிறப்பாக வழங்கப்படுகிறது.
தேவர்களைத் துன்புறுத்தும் அசுர மன்னன் சூரபத்மனை அழிக்க முருகன் படைக்கப்பட்டான். முருகன் போருக்குப் பயணத்தைத் தொடங்குவதற்கு முன், பார்வதி சிவபெருமானால் சத்ருசம்ஹார மந்திரத்தை உபதேசிக்க விரும்பினார். முருகன் தந்தையை அணுகியபோது, ​​கடும் தவம் செய்த பிறகுதான் முடியும் என்றும், கடம்ப மரம், கங்கை நீர், தர்பை, மகாவிஷ்ணுவுக்கு சிவ தீக்ஷை பெற்ற சந்நிதி என நான்கு வேதங்கள் இருக்கும் இடத்தில்தான் செய்ய வேண்டும் என்றும் கூறினார்
சாயிலோக தீர்த்தம், ஞான தீர்த்த சுனை, சரஸ்வதி தீர்த்தம், லக்ஷ்மி தீர்த்தம், பிரம்ம தீர்த்தம், கனர் சுனை மற்றும் வள்ளி தீர்த்தம் ஆகியவை இக்கோயிலுடன் தொடர்புடைய தீர்த்தங்களாகும். கோடையில் கூட வறண்டு போகாத வற்றாத நீரூற்று இந்த மலையில் உள்ளது. ஸ்தல விருட்சம் என்பது கடம்ப மரம் .
இந்த கோவில் முதலில் கரிகால சோழனால் கட்டப்பட்டது மற்றும் கி.பி 13 ஆம் நூற்றாண்டில் மூன்றாம் வீர பல்லாலனால் புதுப்பிக்கப்பட்டது
சத்தியா அவசர ஆம்புலன்ஸ் சேவையை நடத்திவரும் ஒரு மருத்துவ உதவியாளர். அவரது தந்தையின் முதலாமண்டு நினைவு நாளில், உடல்நிலை மிகவும் மோசமான நிலையில் இருக்கும் ஒரு வயதான பெரியவரை சத்யா மற்றும் ஆம்புலன்ஸ் ஓட்டுனர் இருவரும் மீட்டெடுக்கிறார்கள். நோயாளி, கைலாசம் , ஒரு இதய நோயாளியாக இருப்பதால் தனது உயிருக்கு போராடுகிறார். அந்த நிலையில் . கைலாசத்தின் எரிச்சலூட்டும் மற்றும் பிடிவாதமான செய்கையானது அவரை மருத்துவமனைக்கு கொண்டு சென்று மருத்துவ உதவியளிப்பது சத்யாவிற்கு சிக்கலை ஏற்படுத்துகிறது. கைலாசம் யார்?
இந்த கேள்விகளுக்கான பதில்கள் கதையின் முக்கியத்துவம் வாய்ந்தவை. அவர் ஒரு மருத்துவமனையை கண்டுபிடிக்கும் தேவை இருக்கிறது, ஆனால் அது ஒரு நீண்ட தூர பயணமாக இருக்கிறது. பிரபஞ்சம் என்ன திட்டமிட்டுள்ளது என்பதை அறிய ஒரே வழி, பயணம் செய்வதே ஆகும், சில நேரங்களில் பயணம் என்பதே இலக்காகும்.
ஆரஞ்சு மிட்டாய் என்பது 2015ல் வெளிவந்த தமிழ் நகைச்சுவைத் திரைப்படமாகும். இந்த திரைப்படத்தை பிஜூ விஸ்வநாத் எழுதி இயக்கியுள்ளார். விஜய் சேதுபதி தயாரிப்பில் முதன்மை வேடத்தை ஏற்று நடித்தார். இவருடன் ரமேஷ் திலக், ஆசிர்தா மற்றும் கருணாகரன் ஆகியோர் நடித்துள்ளனர்.
நடிகர் விஜய் சேதுபதி தயரித்துள்ள முதல் படம் "ஆரஞ்சு மிட்டாய்", இது 2014 பிப்ரவரியில் பிஜு விஸ்வநாத் இயக்கத்தில் வெளிவந்தது இப்படத்தில் ஜெயப்பிரகாசு, ரமேஷ் திலக், அனு பாலா ,அஷ்ரிதா உட்பட பலரும் நடித்திருந்தனர்.
2000 ஆம் ஆண்டில் நியூசிலாந்தில் நடைபெற்ற பெண்கள் உலகத் துடுப்பாட்டக் கிண்னத்தில் இவர் சர்வதேச போட்டிகளில் அறிமுகமானார். அந்தத் தொடரில் ஏழு போட்டிகளில் 186 ஓட்டங்கள் எடுத்து அந்தத் தொடரில் இலங்கை அணியில் அதிக ஓட்டங்கள் எடுத்தவர்கள் வரிசையில் முதலிடம் பிடித்தார். அந்தத் தொடரில் இங்கிலாந்து பெண்கள் துடுப்பாட்ட அணிக்கு எதிரான போட்டியில் 116 பந்துகளில் 57 ஓட்டங்கள் எடுத்தார். மேலும் அயர்லாந்து பென்கள் துடுப்பாட்ட அணிக்கு எதிரான போட்டியில் 112 பந்துகளில் 52 ஓட்டங்கள் எடுத்தார்.
இரோஷி 1999 ஆம் ஆண்டு முதல் 2006 ஆம் ஆண்டு வரை சர்வதேச போட்டிகளில் இலங்கைத் துடுப்பாட்ட அணிக்காக விளையாடினார். இவர் துடுப்பாட்டத்த்தில் சகலத் துறையறாக விளையாடினார்.வலதுகை மட்டையாளர் மற்றும் வலதுகை புறத் திருப்பப் பந்துவீச்சாளரும் ஆவார். 1999 ஆம் ஆண்டில் பாக்கித்தான் பெண்கள் துடுப்பாட்ட அணிக்கு எதிராகவும், இந்தியப் பெண்கள் துடுப்பாட்ட அனிக்கு எதிரான தொடரிலும் இலங்கை அணிக்காக விளையாடினார்.
பெண்கள் துடுப்பாட்ட உலகக்கிண்னத்திற்குப் பிறகு சனவரி 2002 ஆம் ஆண்டில் பாக்கித்தான் பெண்கள் துடுப்பாட்ட அணிக்கு எதிரான போட்டியில் விளையாடும் வாய்ப்பினைப் பெற்றார். இந்தத் தொடரின் முதல் போட்டியில் 65 பந்துகளில் 57 ஓட்டங்களும் நான்காவது போட்டியில் 103 பந்துகளில் இறுதிவரை ஆட்டமிழக்காமல் 71 ஓட்டங்களும் எடுத்தார். 2002 ஆம் ஆண்டில் இலங்கைத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது.
2005 ஆம் ஆண்டில் இங்கிலாந்து பென்கள் துடுப்பாட்ட அணி இலங்கையில் சுற்றுப் பயணம் செய்து விளையாடியது. அந்தத் தொடரில் இலங்கை அணியின் துணை தலைவராக விளையாடினார்.2005 ஆம் ஆண்டில் ஆசியக் கிண்னத் தொடரில் விளையாடும் வாய்ப்பினைப் பெற்றார்.
2006 ஆம் ஆண்டில் நடைபெற்ற ஆசியக் கிண்னத் துடுப்பாட்டத் தொடரில் இறுதியாக விளையாடினார். அப்போது அவர் 3 ஒருநாள் துடுப்பாட்டப் போட்டிகளில் விளையாடினார்.
1978 ஆம் ஆண்டு வாக்கில் அதிகமாக அகதிகள் மேற்கு வங்க மாநிலத்திற்குள் வருகிறார்கள். அப்போது இருந்த ஜோதி பாசு தலைமையிலான இடது முன்னணி அரசு அகதிகளைச் சுமையாகக் கருதி கொள்கை முடிவை எடுக்கிறது. நாட்டுக்குள் வந்த சுமார் 150,000 அகதிகளில் சுமார் 40,000 அகதிகள் தெற்கு நோக்கி சென்று பாதுகாக்கப்பட்ட காட்டுப் பகுதியான மரிச்ஜாப்பி தீவில் குடிபுகுகிறார்கள். இது பாதுகாக்கப்பட்ட சுந்தர வனப்பகுதி என்பதால் அரசானது அவர்களை அப்புறப்படுத்த முனைகிறது. 24 ஜனவரி 1979 ஆம் நாள் இத்தீவில் 144 தடையுத்தரவை இட்டு, காவல்துறை மற்றும் மாவட்ட நிர்வாகம் இங்கே பொருளாதாரப் போக்குவரத்தைத் தடைசெய்தனர். தீவிற்குள் 30 காவல்துறையினருடன் அணிவகுப்பு நடத்தப்பட்டது. மேலும் அங்கு வசிப்பவர்களுக்கு பிறர் உணவு மற்றும் நீர் கொடுப்பதையும் தடுத்தனர். 31 ஜனவரி அன்று அங்கே வசிப்பர்கள் நாட்டு ஆயுதங்களுடன் காவல்துறையை தாக்கிய போது காவ்ல்துறை துப்பாக்கிச் சூட்டை நிகழ்த்தியது. 15 நாட்கள் கழித்து கல்கத்தா உயர் நீதிமன்றம் தலையிட்டு உணவு, நீர், மருத்துவ வசதிகளை அனுமதித்து ஆணை வெளியிட்டது.
பொருளாதாரப் போக்குவரத்தைத் தடைசெய்தபின்னும் பலனில்லாததால் கட்டாயமாக அகதிகளை வெளியேற்றினர். ஊடகங்கள் அன்றைக்கு உள்ளே நுழையத் தடையும் விதிக்கப்பட்டது. இறந்தவர்களைக் காவல்துறையினர் நீரில் இட்டதாகவும், தப்பிக்க முயலும் போது நீரில் மூழ்கி இறந்ததாகவும் கூறுகின்றனர். மிறிப் பிழைத்தவர்கள் தண்டகாரண்யம் பகுதிக்கு அனுப்பப்பட்டனர், சிலர் மரிச்ஜாப்பி குடியிருப்பு என்ற பெயரில் பாராசாத் அருகிலும், சீல்டாவின் இரயில்வே தண்டவாளம் அருகேயும் மறுகுடி பெயர்ந்தனர். இன்னும் சிலர் ஹிங்கால்கஞ்ச் மற்றும் கன்னிங் பகுதியருகே குடிபுகுந்தனர்.
பாக்கிஸ்தானிலிருந்து கிழக்குப் பாக்கிஸ்தான் பிரிந்த பின்னர் இந்துக்கள் பலர் அகதிகளாக இந்தியா வந்தனர். உயர் மற்றும் நடுத்தர மக்கள் மேற்கு வங்காளத்தில் எளிதில் குடிபுகுந்தனர். ஆனால் பின்னர் அதிகமாக வந்த நாமசூத்திரர் என்றழைக்கப்படும் ஏழை தலித் மக்கள் வங்காளத்தில் குடிபுக முடியவில்லை. பின்னர் தண்டகாரண்யம் பகுதிகளுக்குக் கட்டாயப்படுத்தி அனுப்பி வைக்கப்பட்டனர்.
மரிச்ஜாப்பி படுகொலைகள் என்பது மேற்கு வங்கம் மாநில சுந்தரவனக் காட்டிலுள்ள மரிச்ஜாப்பி தீவில் வசித்து வந்த வங்கதேசத்து தலித் அகதிகள் மீது 1979 ஆண்டு வாக்கில் நடந்த படுகொலையாகும். ஜோதி பாசு முதல்வராக இருந்த போது நடந்த இந்த நிகழ்வில் காவல்துறையின் துப்பாக்கிச் சூட்டிலும், பசிபட்டிணியிலும் ஆயிரக்கணக்கில் மக்கள் இறந்து போனார்கள்.
அலாவுதீன் அவரது தாய்மாமனின் ஆதரவில் இருக்கிறார். ஜாபர், ஒரு மாய வித்தைக்காரன், அலாவுதீன் மட்டுமே மாய விளக்கினை எடுக்கும் திறன் கொண்டவர் என்று அறிந்த ஜாபர் அலாவுதீனை குகைக்கு அழைத்துச் சென்று அங்கேயுள்ள விளக்கினை எடுத்தபின், அலாவுதீனை குகைக்குள் தள்ளிவிட்டுச் சென்று விடுகிறான். அலாவுதீன் ஒரு மோதிரத்தின் உதவியுடன் தப்பித்து தனது தாயை அடைகிறார். அந்த விளக்கினால் பல பிரச்சினைகளை எதிர்கொள்கிறார். அந்த விளக்கினால் ஏற்படும் பிரச்சனைக் காரணமாக அதை எறிந்து விடுகிறார். இறுதியாக அந்த மாய விளக்கின் சக்திகளைப் பற்றி தெரிந்துகொண்டு, மீண்டும் அந்த விளக்கினை எடுத்துக்கொண்டு அந்த ஊர் இளவரசியைத் திருமணம் செய்து கொள்கிறார்.
ஆயிரத்தொரு இரவுகள் கதையிலிருந்த அலாவுதீன் என்ற பாத்திரத்தை கொண்டு எடுக்கப்பட்டுள்ளது. டி. ஆர். ரகுநாத் இயக்கத்தில் எம். எல். பதி ஜெய்சக்தி பிக்சர்ஸ் சார்பில் தயாரித்துள்ளார், அலாவுதீனும் அற்புத விளக்கும் என்ற பெயர் மும்மொழிகளிலும் தலைப்பாக வைக்கப்பட்டது திரைக்கதை ரகுநாத் மற்றும் வி. ஸ்ரீனிவாசன் அக்கினேனி நாகேஸ்வர ராவ் அலாவுதீனாக நடித்திருந்தார். ஆர். சம்பத் ஒளிப்பதிவை மேற்கொண்டுள்ளார். . எ.ஸ். முருகன் படத்தொகுப்பு செய்துள்ளார்.
அலாவுதீனும் அற்புத விளக்கும் தமிழ் , தெலுங்கு மற்றும் இந்தி மொழிகளில் ஒரே நேரத்தில் வெளிவந்துள்ளது டி. ஆர். ரகுநாத் இயக்கத்தில் எம். எல். பதி ஜெய்சக்தி பிக்சர்ஸ் சார்பில் தயாரித்துள்ளார் ஆயிரத்தொரு இரவுகள் என்ற புதினத்திலிருந்து அலாவுதீன் கதை எடுக்கப்பட்டுள்ளது. . இதில் அக்கினேனி நாகேஸ்வர ராவ் (அலாவுதீனாகவும், அஞ்சலிதேவி கதாநாயகியாகவும் நடித்திருந்தனர். 29 மார்ச் 1957 இல். வெளிவந்துள்ளது.
எழுத்தாளர் ஜ. ரா. சுந்தரேசன் அவர்களின் புனைபெயர் பாக்கியம் ராமசாமி ஆகும். தமிழகத்தில் சேலம் மாவட்டத்திலுள்ள ஜலகண்டபுரம் என்ற ஊரில் இவர் பிறந்தார் இவரது தாயார் பெயரான பாக்கியம் மற்றும் தந்தையின் பெயரான ராமசாமி இரண்டையும் இணைத்து இந்த புனைப் பெயரான "பாக்கியம் ராமசாமி" என்பதை சூட்டிக்கொண்டார். 1963ம் ஆண்டு குமுதம் வார இதழில் "அப்புசாமியும் ஆப்பிரிக்க அழகியும்" என்ற கதையின் மூலம் அப்புசாமி என்ற கதாபாத்திரத்தை தமிழ்ச் சிறுகதை உலகில் நகைச்சுவை கதாபாத்திரமாக அறிமுகப்படுத்தியுள்ளார். அதுமுதல் எண்ணற்ற நாவல்களையும் நாடகங்களையும் சிறுகதைகளையும் அப்புசாமி, சீதாப்பாட்டி போன்ற அதே கதாபாத்திரங்களை உபயோகப்படுத்தி எழுதியுள்ளார். யோகேஷ், வனமாலி, செல்வமணி, மிருணாளினி, ஜ்வாலாமாலினி போன்ற பல்வேறு புனைபெயர்களில் பயன்படுத்தியும் பல சிறுகதைகளை எழுதியுள்ளார்.குமுதம் வார இதழில் எழுத்தாளராக பணியாற்றிய இவர் 1990ஆம் ஆண்டு அதே இதழில் இணை ஆசிரியராக பணிபுரிந்து ஓய்வு பெற்றார்.
அப்புசாமி எழுத்தாளர் பாக்கியம் ராமசாமியால் எழுதப்பட்ட புதினங்களிலும் சிறுகதைகளிலும் வரும் முக்கிய நகைச்சுவைக் கதாபாத்திரத்தின் பெயர் ஆகும். முதன்முதலாக 1963 ஆம் ஆண்டு குமுதம் இதழில் வெளிவந்த சிறுகதைகளில் இக்கதாபாத்திரம் அறிமுகப்படுத்தப்பட்டுள்ளது. கடந்த நான்கு தலைமுறைகளாக பல்வேறு கதைகளிலும் தொலைக்காட்சி தொடர்களிலும் மற்றும் நாடகங்களிலும் அப்புசாமி என்ற இக்கதாபாத்திரம் பயன்படுத்தப்பட்டுள்ளது. சென்னையில் உள்ள ஒரு நகைச்சுவை மன்றத்திற்கு இக்கதாபாத்திரத்தின் முக்கியத்துவத்தை விளக்கும் வகையிலும் இத்தொடர் கதைகளை ஊக்குவிக்கும் வகையிலும் "அப்புசாமி சீதாப்பாட்டி நகைச்சுவை மன்றம்" என்று பெயரிடப்பட்டுள்ளது.
இதுவரை 30-க்கும் மேற்பட்ட புதினங்கள் மற்றும் குறுநாவல்கள் அப்புசாமி கதாபாத்திரத்தை மையமாகக் கொண்டு வெளியிடப்பட்டுள்ளது. இவற்றில் பெரும்பான்மையானவை குமுதம் வார இதழில் தொடராக வெளிவந்து பின்னர் புத்தகங்களாக வெளியிடப்பட்டுள்ளது ஓவியர் ஜெயராஜ் இக்கதாபாத்திரத்திற்கு ஓவியம் வரைந்துள்ளார்.
குளோரோஃபார்ம் எத்தில் அசிட்டேட்டில் இருக்கும் தாமிர புரோமைடு கீட்டோன்களுடன் வினைபுரிந்து ஆல்பா-புரோமோ கீட்டோன்களை உருவாக்குகிறது. இவ்விளை பொருளில் இருந்து வழிப்பெறுதி சேர்மங்களை நேரடியாகத் தயாரிக்க முடியும். ஆல்பா-புரோமோ கீட்டோன்களைத் தயாரிப்பதில் இப்பலவகைப்பட்ட தயாரிப்பு முறை ஒரு நேரடியான தயாரிப்பு முறை எனவும் மிகச்சிறந்த தெரிவு முறை எனவும் கருதப்படுகிறது.
என் – பென்டைல் கிளைகோசைடுகளை இருபுரோமினேற்றம் செய்ய 2/ வினைப்பொருள் இணை பயன்படுகிறது. இதன் மூலம் என்–பென்டைல் கிளைக்கோசைடுகளை ஆலோனியம் பிணைப்பு வினையின்போது கிளைகோசில் ஏற்பிகளாக செயல்பட வைக்க இயலும். இதனால் மூலக்கூற்று புரோமினுடன் நேரடி வினைக்கு தடையேற்படுத்தும் ஆல்கீனைல் சர்க்கரைகளிலிருந்து அதிக அளவு டைபுரோமைடுகளைத் தயாரிக்கலாம்.
தாமிர புரோமைடு ) என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புகைப்படச் செயலாக்கத்தில் ஓர் அதிகப்படுத்தியாகவும் கரிமத் தொகுப்பு வினைகளில் ஒரு புரோமினேற்றும் முகவராகவும் இச்சேர்மம் பயன்படுத்தப்படுகிறது.
ஐதரசன் புரோமைடு தாமிர இறக்கக் குழாயுடன் வினைபுரிந்து அத்தளத்திலேயே உருவாகும் தாமிர புரோமைடு ஆவியை ஊடகமாகப் பயன்படுத்தும் வகையான தாமிர ஆவி சீரொளியிலும் தாமிர புரோமைடு பயன்படுத்தப்படுகிறது. மஞ்சள் அல்லது பச்சைநிற ஒளியை உற்பத்தி செய்யும் இவ்வுப்பு தோல் மருத்துவத்தில் பயன்படுத்தப்படுகிறது.
நீரிலிருந்து மறு படிகமாக்கல் முறையில் தாமிர புரோமைடு தூய்மையாக்கப்படுகிறது. எஞ்சியிருக்கும் தாமிரபுரோமைடை வடிகட்டி வெற்றிடத்தில் செறிவூட்டப்படுகிறது. பின்னர் இவ்விளைபொருள் பாசுபரசு பென்டாக்சைடைப் பயன்படுத்தி நீர் நீக்கம் செய்யப்படுகிறது.
இரு வருடங்களுக்கு பிறகு காயத்திரி, அரவிந்த் மற்றும் அவர்களின் மகள் சரண்யாவின் வாழ்வு சந்தோசத்தில் போக சில காலங்களுக்கு பிறகு காயத்திரி இறந்து போக அரவிந்த் சரண்யா ஆகியோர் ஊட்டிக்கு இடம்மாறிச்செல்கின்றனர். அங்கு உமா தம்பதியினருடன் நட்பு கொள்கின்றனர். உமாவின் மகள் இதய வருத்தத்தின் காரணமாக இறந்து போக உமா சரண்யாவை தத்துதெடுக்க அரவிந்த்திடம் கோரிய போது அதற்கு அரவிந்த் மறுக்கிறான். சில காலங்களுக்கு பின்னர் அவ் இளம் யுவதி அவர்களின் பிள்ளைகள் பற்றிய இரகசியங்களை உமாவிடம் தெருவிக்க உமா நீதிமன்றத்தின் உதவியுடன் தனது பிள்ளையை திரும்ப அரவிந்த்திடம் இருந்து திரும்பி பெறுகிறாள். இருப்பினும் சரண்யாவை அரவிந்த்திடம் மீளச்சேர்ப்பது மீதிக்கதையாகின்றது.